OpenLLM-France/wikimedia huggingface dataset:
# Ciclisme als Jocs Olímpics d'Estiu de 1976

Ciclisme als Jocs Olímpics d'estiu de 1976 :
| Ciclisme en ruta |||||
| Ruta | homes |
| Contrarellotge per equips | homes |
| Ciclisme en pista |||||
| Velocitat individual | homes |
| Persecució individual | homes |
| Persecució per equips | homes |
| Quilòmetre | homes |
| < 1972 1980 > |||||
Als Jocs Olímpics d'Estiu de 1976 celebrats a la ciutat de Mont-real (Canadà) es disputaren 6 proves de ciclisme, totes elles en categoria masculina. Aquestes proves es dividiren en dues de ciclisme en ruta, formades per una contrarellotge individual i una contrarellotge per equips, i en quatre proves de ciclisme en pista. En aquesta edició s'eliminà la prova de tàndem que havia estat en el programa olímpic des de 1908.
La competició se celebrà entre els dies 18 i 24 de juliol de 1976 al Velòdrom Olímpic de Mont-real, situat al costat de l'Estadi Olímpic de Mont-real. Hi participaren un total de 295 ciclistes de 49 comitès nacionals diferents.

## Resum de medalles
### Ciclisma en ruta

| Prova | Or | Argent | Bronze |
| Ruta Detalls | Bernt Johansson | Giuseppe Martinelli | Mieczysław Nowicki |
| Contrarellotge per equips Detalls | Unió SovièticaAavo Pikkuus Valery Chaplygin Anatoly Chukanov Vladimir Kaminsky | PolòniaRyszard Szurkowski Tadeusz Mytnik Mieczysław Nowicki Stanisław Szozda | DinamarcaJørn Lund Verner Blaudzun Gert Frank Jørgen Hansen |

### Ciclisma en pista

| Prova | Or | Argent | Bronze |
| Quilòmetre contrarellotge Detalls | Klaus-Jürgen Grünke | Michel Vaarten | Niels Fredborg |
| Velocitat individual Detalls | Anton Tkáč | Daniel Morelon | Jürgen Geschke |
| Persecució individual Detalls | Gregor Braun | Herman Ponsteen | Thomas Huschke |
| Persecució per equips Detalls | RFAPeter Vonhof Gregor Braun Hans Lutz Günther Schumacher | Unió SovièticaViktor Sokolov Vladimir Osokin Aleksandr Perov Vitaly Petrakov | Regne UnitIan Hallam Ian Banbury Michael Bennett Robin Croker |

## Medaller

| Posició | País | | | | Total |
| 1 | RFA | 2 | 0 | 0 | 2 |
| 2 | Unió Soviètica | 1 | 1 | 0 | 2 |
| 3 | RDA | 1 | 0 | 2 | 3 |
| 4 | Suècia | 1 | 0 | 0 | 1 |
| 4 | Txecoslovàquia | 1 | 0 | 0 | 1 |
| 6 | Polònia | 0 | 1 | 1 | 2 |
| 7 | Bèlgica | 0 | 1 | 0 | 1 |
| 7 | França | 0 | 1 | 0 | 1 |
| 7 | Itàlia | 0 | 1 | 0 | 1 |
| 7 | Països Baixos | 0 | 1 | 0 | 1 |
| 11 | Dinamarca | 0 | 0 | 2 | 2 |
| 12 | Regne Unit | 0 | 0 | 1 | 1 |

## Referències

* ↑ «Cycling Road at the 1976 Summer Olympics». olympedia.org. [Consulta: 30 juny 2024].
* ↑ «Cycling Track at the 1976 Summer Olympics». olympedia.org. [Consulta: 30 juny 2024].
* ↑ Mallon, Bill; Heijmans, Jeroen. Historical Dictionary of Cycling (en anglès). Scarecrow Press, 2011-09-09, p. 147. ISBN 978-0-8108-7369-8.
* ↑ Olympic Games 1976 Montreal. Vol I, III, 1976, p. 182-187; 186-201.
# Piragüisme als Jocs Olímpics d'estiu de 1976

Als Jocs Olímpics d'Estiu de 1976 celebrats a la ciutat de Mont-real (Canadà) es disputaren 11 proves de piragüisme, totes elles en aigües tranquil·les. La competició tingué lloc a l'illa de Notre-Dame entre els dies 29 de juliol i l'1 d'agost de 1976, i en aquesta edició no s'incorporà al programa olímpic la competició d'eslàlom en aigües braves que va estrenar-se en l'edició anterior.
Hi participaren un total de 245 piragüistes, entre ells 206 homes i 39 dones, de 28 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| C-1 500 m Detalls | Aleksandr Rógov | John Wood | Matija Ljubek |
| C-1 1000 m Detalls | Matija Ljubek | Vassil Iúrtxenko | Tamás Wichmann |
| C-2 500 m Detalls | Unió SovièticaSerhí Petrenko Aleksandr Vinogràdov | PolòniaAndrzej Gronowicz Jerzy Opara | HongriaTamás Buday Oszkár Frey |
| C-2 1000 m Detalls | Unió SovièticaSerhí Petrenko Aleksandr Vinogràdov | RomaniaGheorghe Danielov Gheorghe Simionov | HongriaTamás Buday Oszkár Frey |
| K-1 500 m Detalls | Vasile Dîba | Zoltán Sztanity | Rüdiger Helm |
| K-1 1000 m Detalls | Rüdiger Helm | Géza Csapó | Vasile Dîba |
| K-2 500 m Detalls | RDAJoachim Mattern Bernd Olbricht | Unió SovièticaSerhí Nahorni Uladzímir Romanovski | RomaniaLarion Serghei Policarp Malihin |
| K-2 1000 m Detalls | Unió SovièticaSerhí Nahorni Uladzímir Romanovski | RDAJoachim Mattern Bernd Olbricht | HongriaZoltán Bakó István Szabó |
| K-4 1000 m Detalls | Unió SovièticaSerguei Txukhrai Aleksandr Degtiariov Iuri Filàtov Vladímir Morózov | EspanyaJosé María Esteban José Ramón López Herminio Menéndez Luis Gregorio Ramos | RDAFrank-Peter Bischof Bernd Duvigneau Rüdiger Helm Jürgen Lehnert |

### Categoria femenina

| Prova | Or | Argent | Bronze |
| K-1 500 m Detalls | Carola Zirzow | Tatiana Kórshunova | Klára Rajnai |
| K-2 500 m Detalls | Unió SovièticaNina Gopova Galina Kreft | HongriaAnna Pfeffer Klára Rajnai | RDABärbel Köster Carola Zirzow |

## Medaller

| Posició | País | | | | Total |
| 1 | Unió Soviètica | 6 | 3 | 0 | 9 |
| 2 | RDA | 3 | 1 | 3 | 7 |
| 3 | Romania | 1 | 1 | 2 | 4 |
| 4 | Iugoslàvia | 1 | 0 | 1 | 2 |
| 5 | Hongria | 0 | 3 | 5 | 8 |
| 6 | Canadà | 0 | 1 | 0 | 1 |
| 6 | Espanya | 0 | 1 | 0 | 1 |
| 6 | Polònia | 0 | 1 | 0 | 1 |
# Pxxr Gvng

Pxxr Gvng (es llegeix Poor Gang, la colla dels pobres) és un grup de trap format per Dani Gómez (de Carabanchel), Yung Beef i Khaled (d'Albaicín, Granada) i Steve Lean (de Barcelona), que barreja diferents estils urbans: trap, reggaeton, bass music, l'autotune, el rap i l'electrònica llatina. Abans de formar el grup, cada integrant produïa la seva pròpia música i la penjava a Internet com a entreteniment fins que el 2014 els quatre membres es van establir a Barcelona i van començar a produir música a un nivell més professional de forma conjunta, sorgint així Pxxr Gvng.

## Referències

* ↑ Arenas, Guillermo «Pxxr Gvng, el rap de la calle perrea». El País, 27-06-2015 [Consulta: 3 juny 2016].
* ↑ Vendrell, Ramon «La millor colla de Barcelona». El Periódico, 07-01-2016 [Consulta: 3 juny 2016].
* ↑ «Tentaciones ya está aquí de nuevo». El País, 26-05-2015 [Consulta: 3 juny 2016].
* ↑ Domènech, Albert «Los conciertos imprescindibles del Primavera Sound». La Vanguardia, 01-06-2016 [Consulta: 3 juny 2016].
* ↑ Cervantes, Xavier «El Mercat de Música Viva de Vic vol ser més accessible». Ara, 21-09-2015 [Consulta: 3 juny 2016].
# PyMOL

PyMOL és un visor molecular de codi obert creat per Warren Lyford DeLano i comercialitzat per DeLano Scientific LLC, una companyia dedicada a la creació d'eines accessibles universalment per a les comunitats científiques i educatives. PyMOL és apropiat per a reproduir imatges 3D d'alta qualitat de molècules petites i de macromolècules biològiques, com les proteïnes.
PyMOL és una de les poques eines de visualització de font oberta disponibles per a la biologia estructural. La part Py del seu nom al·ludeix al fet que és creat mitjançant el llenguatge de programació Python, en ser extensible això permet que es puguin realitzar anàlisis complexes d'estructures moleculars utilitzant biblioteques disponibles par Python com NumPy o PyLab.

## Binaris de pagament

El primer d'agost de l'any 2006, DeLano Scientific LLC va adoptar un sistema de descàrrega amb accés controlat per als binaris oficials de PyMOL (el que inclou les versions beta). Des d'aquest moment, l'accés a aquests executables a punt per al seu ús ha quedat limitat als qui afavoreixen econòmicament el projecte. El codi font segueix estant disponible sense cost així com els binaris de versions antigues.

## Vegeu també

* Modelatge molecular
# Pxenítxne (Pervomàiske)

* Per a altres significats, vegeu «Pxenítxne».
Pxenítxne (en (ucraïnès): Пшеничне, en rus: Пшеничное, Pxenítxnoie) és un poble de la República Autònoma de Crimea a Ucraïna, que el 2014 tenia 428 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Quinhámel

Quinhámel és una vila i un sector de Guinea Bissau, capital de la regió de Biombo. Té una superfície 451 kilòmetres quadrats. En 2008 comptava amb una població de 45.604 habitants, dels quals 2.887 vivien al nucli urbà.

## Referències

* ↑ «Dada de statoids.com».
* ↑ geohive
# Quinhagak

Quinhagak és una ciutat localitzada al sud-oest d'Alaska, als Estats Units, que té 669 habitants segons dades del cens dels Estats Units del 2010.

## Referències

* ↑ (anglès) «American FactFinder» (edició del 2010). Oficina del Cens dels Estats Units. [Consulta: 10/11/2011.]
# Quingentole

Quingentole és un municipi situat al territori de la província de Màntua, a la regió de la Llombardia, (Itàlia).
Quingentole limita amb els municipis de Pieve di Coriano, Quistello, Schivenoglia, Serravalle a Po i Sustinente.
# Quintal

Quintal és un municipi francès del departament de l'Alta Savoia i la regió d'Alvèrnia-Roine-Alps.

## Referències

Viccionari
# Quintada

Una quintada consisteix en la realització d'una sèrie de rituals de diferents tipus per part de persones que s'inicien en una activitat o lloc, per tal de poder formar part del grup o organització. Per a fer això no es té en compte el consentiment de la persona que ha de realitzar aquestes accions, les quals, des d'un punt de vista raonable, es poden veure perilloses per a la salut física i psicològica d'un individu. Les quintades són presents en diversos contexts, normalment en institucions educacionals com universitats, el servei militar o fraternitats.

## Història

Els orígens de les quintades els trobem a l'antiga Grècia, en la fundació de l'acadèmia de Plató el 387 aC. Plató comparava aquestes accions amb les d'animals salvatges, a més, feia una crítica a les bromes que feien els estudiants veterans als nous estudiants, que, en aquest cas s'interposaven en el seu camí. Els incidents relacionats amb les quintades, els quals eren penalitzats, van començar a documentar-se correctament a partir de l'edat mitjana, ja que predominaven entre els alumnes i causaven problemes en l'educació. Des d'aquell moment, les quintades han estat considerades un ritual d'iniciació per ensenyar als nous estudiants. Al segle xvi van continuar però aquesta vegada es trobaven les humiliacions entre mariners i tripulants de vaixells, les quals es realitzaven en dies nebulosos, de manera que podien tornar-se bojos. Posteriorment, les quintades varen emergir en les fraternitats després de la Guerra Civil americana. Però abans de la guerra, no s'havia reconegut cap cas en les fraternitats; la popularitat va néixer quan molts estudiants veien que tenien la necessitat de viure una situació tan horrible com la que havien viscut els seus pares durant el període de la guerra. De manera que en la Primera Guerra Mundial es van seguir veient fets relacionats amb les quintades produïts quan els soldats que tornaven de la guerra a la universitat i aplicaven les tècniques i disciplina que havien après en els camps d'entrenament, per això la majoria dels rituals d'iniciació tenen les seves arrels en l'àmbit militar.

## Referències

* ↑ «Independent investigation report - Sexual Abuse at St. George's School and the School's Response: 1970 to 2015». Arxivat de l'original el 9 de novembre 2016. [Consulta: 9 novembre 2016].
* ↑ Sterner, Ruth «The History of Hazing in American Higher Education». 2015, 19-02-2016, pàg. 3.
Viccionari
# Quadrant (geometria plana)

Els eixos d'un sistema cartesià bidimensional divideixen el pla en quatre regions infinites, anomenades quadrants, cadascun delimitat per dos semieixos. Els quadrants sovint es numeren del primer al quart en nombres romans: I (on els signes de les dues coordenades són (+,+)), II (−,+), III (−,−), and IV (+,−). Quan els eixos es dibuixen segons la tradició matemàtica, la numeració és antihorària, començant pel quadrant superior dret ("nord-est").
# Quadrant (instrument)

El quadrant és un antic instrument utilitzat per a mesurar angles en astronomia i navegació. Es diu quadrant perquè consisteix en una placa metàl·lica o de fusta amb forma de quart de cercle. En un dels costats hi ha dues pínules (per dirigir-lo cap a l'astre desitjat) i l'arc està graduat en graus. Del vèrtex penja una plomada que indica la direcció vertical. La lectura s'obté de la posició de la corda de la plomada sobre l'arc graduat.
El quadrant es va aplicar a l'astronomia i a la navegació. Els astrònoms l'usaven per mesurar l'altura dels astres sobre l'horitzó. Els marins l'usaven sobretot per a determinar la latitud a la qual es trobaven (mesurant l'altura sobre l'horitzó de l'Estrella Polar o del sol al migdia) per determinar l'hora (mesurant l'altura del sol).
Un quadrant, com qualsevol altre instrument amb un arc graduat, és més precís com més gran és l'arc. Per a la navegació n'hi havia prou amb quadrants petits que un marí pogués sostenir amb facilitat. Al segle xvi l'astrònom danès Tycho Brahe, excèntric milionari que va construir un castell en una illa per fer observacions astronòmiques, va fabricar quadrants de fins a dos metres de radi. Es necessitaven diverses persones per moure'ls, però amb ells Tycho va obtenir les observacions astronòmiques més precises que s'havien fet mai. Els mesuraments de Tycho Brahe van ajudar a Johannes Kepler a descobrir que les òrbites dels planetes tenen forma el·líptica.
# Quint Cornifici

Quint Cornifici (en llatí: Quintus Cornificius) va ser un cavaller romà. Formava part de la gens Cornifícia, d'origen plebeu.
Va ser un dels jutges en el judici de Verres l'any 70 aC, i tribú de la plebs l'any següent, el 69 aC. Probablement va ser pretor el 66 aC i era un dels competidors de Ciceró pel consolat el 64 aC. Encara que va fracassar no va ser enemic de Ciceró al que va ajudar en la repressió de la conspiració de Catilina, i gràcies a ell es va detenir Gai Corneli Cetege. L'any 62 aC va denunciar al senat romà la violació per Publi Clodi dels misteris de la Bona Dea. Va morir probablement no gaire després.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 857.

## Enllaços externs

* http://cil.bbaw.de/cil_en/dateien/cil_pgsql_eng.php?PHPSESSID=0c16ae73d8e79a6758a57c22d09c0ec8 Arxivat 2011-02-23 a Wayback Machine..
# Quint Curci Rufus (cònsol)

Quint Curci Rufus (llatí: Quintus Curtius Rufus) va ser un magistrat romà del segle i.
Es diu que era el fill d'un gladiador que va seguir a un qüestor a l'Àfrica buscant aventures i guanys. Mentre era a Adrumentum va explicar que va veure una dona de mida sobrehumana que li va profetitzar que un dia visitaria Àfrica com a procònsol.
Animat per aquesta visió, va tornar a Roma, va ser qüestor i pretor en temps de Tiberi, més endavant va ser cònsol i va aconseguir un triomf, i per fi va ser nomenat propretor d'Àfrica tal com se li havia profetitzat.
Alguns autors suposen que va ser el pare de l'historiador Quint Curci Rufus. Si és cert, Curci Rufus hauria format part de la gens Cúrcia, una antiga gens romana d'origen patrici.

## Referències

* ↑ [https://quod.lib.umich.edu/m/moa/acl3129.0003.001/681?rgn=pages;view=image;q1=RufusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 673. ]
# RTS,S

La RTS,S/AS01 (nom comercial Mosquirix) és una vacuna contra la malària de subunitats basada en proteïnes. L'octubre de 2021, l'Organització Mundial de la Salut (OMS) va aprovar la vacuna per a un "ús ampli" en nens, convertint-la en el primer candidat a vacuna contra la malària i en la primera vacuna contra una malaltia parasitària que ha rebut aquesta recomanació.
La vacuna RTS,S va ser concebuda i creada a finals dels anys vuitanta per científics que treballaven als laboratoris SmithKline Beecham Biologicals (ara vacunes GlaxoSmithKline (GSK)) a Bèlgica. La vacuna es va desenvolupar a través d'una col·laboració entre GSK i l'Institut Walter Reed d'Investigació de l'Exèrcit, a l'estat de Maryland (Estats Units) i ha estat finançada en part per la PATH Malaria Vaccine Initiative i la Fundació Bill i Melinda Gates. La seva eficàcia oscil·la entre el 26 i el 50% en lactants i nens petits.
Aprovat per ser utilitzat per l'Agència Europea de Medicaments (EMA) el juliol de 2015, és la primera vacuna contra la malària amb llicència del món i també la primera vacuna amb llicència per a l'ús contra una malaltia parasitària humana. El 23 d'octubre de 2015, el Grup assessor estratègic d'experts en immunització (SAGE) de l'OMS i el Comitè assessor de polítiques contra la malària (MPAC) van recomanar conjuntament una implementació pilot de la vacuna a l'Àfrica. Aquest projecte pilot de vacunació es va llançar el 23 d'abril de 2019 a Malawi, el 30 d'abril de 2019 a Ghana i el 13 de setembre de 2019 a Kenya.

## Referències

* ↑ «WHO endorses use of world's first malaria vaccine in Africa». The Guardian, 06-10-2021 [Consulta: 6 octubre 2021].
* ↑ World Health Organization. "WHO recommends groundbreaking malaria vaccine for children at risk". Nota de premsa.
* ↑ «A 'Historical Event': First Malaria Vaccine Approved by W.H.O.». New York Times, 06-10-2021 [Consulta: 6 octubre 2021].
* ↑ «HYBRID PROTEIN BETWEEN CS FROM PLASMODIUM AND HBsAG».
* ↑ «Towards an RTS,S-based, multi-stage, multi-antigen vaccine against falciparum malaria: progress at the Walter Reed Army Institute of Research». Vaccine, 23, 17–18, 01-03-2005, pàg. 2243–50. Arxivat de l'original el 23 juliol 2018. DOI: 10.1016/j.vaccine.2005.01.142. PMID: 15755604.
* ↑ «Mosquirix H-W-2300». European Medicines Agency (EMA). Arxivat de l'original el 23 de novembre 2019. [Consulta: 4 març 2021].
* ↑ «Malaria vaccine gets 'green light'». BBC News, 24-07-2015 [Consulta: 25 juliol 2015].
* ↑ World Health Organization (23 octubre 2015). "Pilot implementation of first malaria vaccine recommended by WHO advisory groups". Nota de premsa.
* ↑ World Health Organization (19 juny 2019). "Letter to partners – June 2019". Nota de premsa.
* ↑ World Health Organization (13 setembre 2019). "Malaria vaccine launched in Kenya: Kenya joins Ghana and Malawi to roll out landmark vaccine in pilot introduction". Nota de premsa.
# RTV Melilla

RTV Melilla, la raó social del qual és Radio Televisió Melilla, S.A.U. (anteriorment 'INMUSA, la raó social del qual era Informació Municipal Melilla, S.A.), és una empresa pública de radiodifusió depenent de la Ciutat Autònoma de Melilla (Espanya). La seva principal àrea d'activitat és la producció audiovisual del canal de televisió Televisió Melilla, la futura emissora de ràdio Onda Melilla i el servei de vídeo sota demanda Play Melilla.
Va començar la seva activitat el 8 de juliol de 1994.

## Activitats
### Televisió

| Logo | Canal | Inici de transmissions | Format d'imatge |
| | Televisió Melilla Canal generalista. | 12 octubre | HD i SD |

### Ràdio

| Logo | Emissora | Inici de transmissions |
| | Onda Melilla Emissora generalista. | Pròximament |

## Referències

* ↑ ««Microsoft Word - PLEC DE PRESCRIPCIONS TÈCNIQUES QUE HA DE REGIR PER A LA CONTRACTACIÓ MITJANÇANT PROCEDIMENT PÚBLIC OBERT DE SERVEIS DE RETRANSMISSIÓ».».
* ↑ redactor. «Televisió Melilla fa 25 anys i estrena nova seu a l'avinguda Carlos V – MelillaMedia» (en castellà). Arxivat de l'original el 2023-03-19. [Consulta: 19 març 2023].
* ↑ comentó, Zoco El Had. «L'arxiu de Televisió Melilla, testimoni de la història» (en castellà), 06-06-2018. [Consulta: 19 març 2023].

## Enllaços externs

* RTV Melilla - Lloc web oficial
# Quint Marci Rex (cònsol 68 aC)

Quint Marci Rex (en llatí: Quintus Marcius Q. f. Q. n. Rex) va ser un magistrat romà net d'un altre Quint Marci Rex, cònsol el 118 aC. Estava casat amb Clàudia, germana de Publi Clodi Pulcre.
Va ser cònsol l'any 68 aC amb Luci Cecili Metel, que va morir al començar a exercir el càrrec, i no van elegir ningú al seu lloc. Els fastos assenyalen que solus consulatum gessit ('va exercir ell sol el consolat'). L'any següent va ser procònsol a Cilícia i va refusar ajudar a Luci Licini Lucul, per recomanació del seu cunyat Publi Clodi Pulcre, enemistat amb el general.
L'any 66 aC va lliurar la província i el seu exèrcit a Gneu Pompeu d'acord amb la llei Manília. En tornar a Roma va demanar els honors del triomf i com que no li'ls concedien va restar fora de la ciutat a l'espera, i encara era a la rodalia el 63 aC, quan va esclatar la conspiració de Catilina; el senat li va ordenar anar a Fèsules per vigilar els moviments de Gai Mal·li, un dels generals catilinaris. El general va enviar una proposta de pau a Marci, però aquest li va exigir la rendició.
Va morir abans del 61 aC i va deixar una herència reduïda.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 646.
# Quint Marci Rex (cònsol 118 aC)

Quint Marci Rex (en llatí Quintus Marcius Q. F. Q. N. Rex) va ser cònsol romà l'any 118 aC juntament amb Marc Porci Cató Licinià el Jove.
En aquest any es va fundar la colònia romana de Narbo Martius a la Gàl·lia. Va fer la guerra contra el poble lígur dels estoens (stoeni) que vivien al peu dels Alps i per la seva victòria va obtenir els honors del triomf. Durant el seu consolat va perdre al seu únic fill, però va conservar el cap fred i va complir els seus deures com a cònsol reunint-se amb el senat i fent altres funcions del càrrec el mateix dia de l'enterrament. La seva germana es va casar amb Gai Juli Cèsar, avi del gran Juli Cèsar.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 646.
# Ranger 9

Ranger 9 va ser una sonda espacial lunar estatunidenca llançada per la NASA el 1965. Va ser dissenyat per aconseguir una trajectòria d'impacte lunar i per transmetre fotografies d'alta resolució de la superfície lunar durant els minuts finals del vol fins a l'impacte. La nau transportava sis càmeres de televisió vidicon - dues d'angle ample (canal F, càmeres A i B) i quatre d'angle estret (canal P) - per aconseguir aquests objectius. Les càmeres estaven disposades en dues cadenes separades o canals, cadascuna amb independència de subministrament d'energia, temporitzadors i transmissors per tal de permetre la màxima fiabilitat i probabilitat d'obtenir imatges de televisió d'alta qualitat. Aquestes imatges es van emetre en directe a la televisió per a milions d'espectadors a través dels Estats Units. No es van dur a terme altres experiments a la nau espacial.

## Vegeu també

* Programa Ranger
* Cronologia de l'exploració del sistema solar
* Llista d'objectes creats per la humanitat sobre la Lluna

## Referències

* ↑ Cecil, Gregory. «Our SpaceFlight Heritage: 50 Years since the launch of Ranger 9». Spaceflight Insider, 21-03-2015. Arxivat de l'original el 5 de juliol 2022. [Consulta: 21 d’octubre 2017].
* ↑ «Ranger 9». National Space Science Data Center. NASA. Arxivat de l'original el 18 d’octubre 2011. [Consulta: 24 maig 2012].

## Enllaços externs

* Lunar impact: A history of Project Ranger (PDF) 1977
* The Ranger 9 Flight Path And Its Determination From Tracking Data (PDF) 1968
* Millions watch space probe crash into Moon (BBC News)
* Photographs from Ranger 9
* Live video from Ranger 9 NASA
# Ratpenat papallona variegat

El ratpenat papallona variegat (Glauconycteris variegata) és una espècie de ratpenat de la família dels vespertiliònids. Viu a Àfrica.
És amenaçat per la pèrdua del seu hàbitat natural.

## Referències

* Fordham et al. (2006). Glauconycteris variegata. Llista Vermella de la UICN, Unió Internacional per a la Conservació de la Natura, 2006. Consultat el 12 desembre 2007 (en anglès).
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :